stanford-oval/wikipedia huggingface dataset:
דוקטור איקס (סרט)
הפקה

סרט זה היה הסרט העלילתי השני של חברת האחים וורנר שצולם בתהליך הטכניקולור המשופר שהסיר תמונות מגורענות (אנ') ושיפר את צבעו ואת בהירותו של הסרט כאחד. בתהליך המשופר הזה נעשה שימוש לראשונה בשנת 1931, בסרט "The Runaround", והדבר הוביל לניסיון למעבר הקולנוע משחור לבן לצבעוני על ידי האולפנים בסוף שנת 1931. עם זאת, בשל האדישות הציבורית האולפנים נסוגו במהירות מהתוכניות השאפתניות שלהם לסרטי צבע, בשלהי 1932.
במהלך ההפקה, צולמה גם גרסה חלופית בשחור לבן, שעדיין קיימת, והשוואה בין הגרסאות מעלה כי מרבית הטייקים בשתי הגרסאות זהים. ההבדלים הקיימים הם מינוריים, כמו האלתור של לי טרייסי עם שלד בארון, והדיאלוג של מיי בוש כמאדאם של בית בושת. כאשר הסרט יצא לראשונה ועלה לאקרנים, הגרסה בשחור-לבן הוצעה למפיצים, למורת רוחה של חברת טכניקולור.
סרט זה הופק והופץ בטרם החלו לאכוף בהוליווד את קוד ההפקה של הייז, ועל כן הסרט עוסק בנושאים למבוגרים בלבד לכל אורכו, בהם מעשי רצח, אונס, קניבליזם וזנות.
בעקבות הצלחתו של הסרט בקופות הכרטיסים, האחים וורנר הוציאו את הסרט Mystery of the Wax Museum בשנת 1933, שגם היה בכיכובם של פיי ריי וליונל אטוויל ובבימויו של מייקל קורטיז. סרט זה צולם גם הוא כטכנולוגיית טכניקולור המוקדמת, וצילומו הביאו לסיום ההתקשרות בין חברת טכניקולור לחברת האחים וורנר. חברת טכניקולור דאגה לכך שלא יהיו מצלמות בשחור-לבן על סט צילומי סרט זה, ובכך הוא הפך לסרט הקולנוע העלילתי באורך מלא האחרון שצולם בטכנולוגיה זו על ידי אולפן הוליוודי גדול. אנטון גרוט היה המעצב האמנותי של שני הסרטים. מקס פקטור היה אמון על האיפור.
"דוקטור איקס" היה הראשון מבין שלושה סרטים בהם מייקל קורטיז ביים את ליונל אטוויל. מלבד הסרט הזה ו-Mystery of the Wax Museum, אטוויל שיתף פעולה עם קרטיז גם בסרט ההרפתקאות "Captain Blood" משנת 1935 בכיכובו של ארול פלין. "דוקטור איקס" היה גם הסרט הראשון מבין שלושה סרטים שבהם כיכבו ביחד ליונל אטוויל ופיי ריי. לאחר מכן, ב-Mystery of the Wax Museum וב-The Vampire Bat.
תגובות וביקורות

בביקורת שפורסמה במגזין "טיים" נכתב: "דוקטור איקס הוא סיוט שגרתי [...] והוא מיועד למעריצים מושבעים של אימה סינתטית ולא לקהל צופי הקולנוע הרגיל". עם זאת, הסרט התקבל היטב על ידי המבקרים וגם בקופות. למעשה, בשל הפופולריות של הסרט, האחים וורנר הוציאו את הסרט Mystery of the Wax Museum בשנת 1933. בשנת 1939 יצא סרט בשם The Return of Doctor X, אך אף על פי שמו - הוא אינו נחשב לסרט המשך של "דוקטור איקס". פרט לסרטים אלו, לסרט האימה של אולפני יוניברסל משנת 1942 ‏Night Monster‏, שגם בו מככב ליונל אטוויל כדוקטור, יש עלילה דומה וסיום כמעט זהה.
תגובות וביקורות > הכנסות

על פי האחים וורנר, הסרט הכניס 405 אלף דולר בארצות הברית ו-189 אלף דולר בשאר העולם.
שימור

בסוף שנות החמישים, כשהסרט נכלל בחבילה של סרטים ישנים ששודרו בסינדיקציה בטלוויזיה האמריקאית, גרסת הסרט בטכניקולור נחשבה לאבודה, שכן חברת "Technicolor" השליכה את מרבית התשלילים בשני צבעים שהיו לה ב-28 בדצמבר 1948.
לאחר מותו של ג'ק וורנר ב-9 בספטמבר 1978, התגלה עותק של הסרט באוסף האישי שלו. הוא הועתק לצורך שימור, הפצה לבתי קולנוע והמרה ל-VHS. העותק המקורי של הסרט, על גבי סרט צילום (פילם) עשוי ניטרוצלולוזה, נתרם לארכיון UCLA Film and Television Archive, אשר במקרים נדירים מאוד איפשר להקרין אותו בפומבי במתקנים מורשים עם הציוד המתאים.
בתרבות פופולרית

השיר "Science Fiction/Double Feature", שיר הפתיחה של המחזמר "מופע האימים של רוקי" (1973), וכן של עיבודו הקולנועי "מופע הקולנוע של רוקי" (1975), מתייחס למספר סרטי אימה קלאסיים, ובין השאר מתייחס גם לסרט "דוקטור איקס", בשורה הבאה: "Doctor X will build a creature".
כהוקרה לסרט, Queensrÿche, להקת פרוגרסיב מטאל אמריקאית, כתבה על דמות בשם דוקטור איקס, הכלולה ב-"Operation: Mindcrime" - אלבום קונספט של הלהקה משנת 1988.
ראו גם

שתיקת הכבשים
הערות שוליים

1 2 3  Warner Bros financial information in The William Shaefer Ledger. See Appendix 1, Historical Journal of Film, Radio and Television, (1995) 15:sup1, 1-31 p 13 DOI: 10.1080/01439689508604551
↑  "Doctor X (1932) [updated with "synthetic flesh" clip and reviews]".
↑  Doctor X (original Broadway play, produced at the Hudson Theatre; February 1931-April 1931, 80 performances), IBDb.com; retrieved September 23, 2014.
↑  Doctor X: Detail View, tcm.com; accessed July 26, 2015.
↑  "Cinema: The New Pictures: Aug. 15, 1932" -- Time
↑  "Media History Digital Library". archive.org.
↑  Honeybone, Nigel (23 במרץ 2014). "Film Review: Doctor X (1932)". horrornews.net. נבדק ב-5 באפריל 2014. {{cite web}}:  (עזרה)
↑  Dean, Brandy (10 ביוני 2013). "Review: Doctor X (1932)". prettycleverfilms.com. נבדק ב-5 באפריל 2014. {{cite web}}:  (עזרה)
ארתור אדמונד קיירווי כדוקטור איקס
סמטת מחבתות הפח

| --- | --- |

בתי הסמטה ההיסטוריים כפי שהיו בספטמבר 2008
 מידע
 תאריך ייסוד:  1885 
 קואורדינטות:  40°44′44″N 73°59′22″W﻿ / ﻿40.745555555556°N 73.989583333333°W﻿ / 40.745555555556; -73.989583333333
 he
 
לוח במדרכת הרחוב המנציח את קיום הסמטה
תמונה אופיינית של כתיבת שיר על ידי פזמונאי ומלחין, רוג'רס והארט
סמטת מחבתות הפח (באנגלית: Tin Pan Alley) הוא כינוי לקטע של רחוב 28 מערב בין השדרה השישית לשדרה החמישית במנהטן, ניו יורק, המצטלב במרכזו עם ברודוויי. במפנה המאה העשרים (בין 1885 לערך ועד השפל הגדול בארצות הברית ב-1929), רחוב זה אכלס את רוב המשרדים של הוצאות לאור של מוזיקה אשר השכירו חדרים לפזמונאים ומלחינים עבור מחזות הזמר שהועלו בברודוויי ועבור המוזיקה הפופולרית באופן כללי. עקב כך הפך השם כשם כולל לכל תעשיית המוזיקה הפופולרית בארצות הברית של אותן שנים, התקופה שעיצבה את "ספר השירים האמריקאי הגדול" (Great American Songbook), אותם שירים קליטים שזכו לעשרות ביצועים ועיבודים במהלך השנים ושרובם היו לסטנדרטים של ג'אז. קולם המתמיד של עשרות פסנתרים המנגנים בו-זמנית צלילים שונים הקנה לסמטה את השם "סמטת קשקוש הפחים".
מחזות הזמר ומופעי הוודוויל היו צורת הבידור העיקרית של התקופה ונזקקו באופן מתמיד לשירים חדשים. ריכוז כותבי השירים ברחוב משך אליו מבצעים, מפיקים מוזיקליים סוכנים ואמרגנים בחיפוש אחר הלהיט הבא וכן מוזיקאים צעירים ומוכשרים מכל רחבי ארצות הברית. דפי התווים שיצאו לאור בסמטת מחבתות הפח נמכרו במאות אלפי עותקים ברחבי ארצות הברית והיו דרך ההפצה העיקרית של המוזיקה. הופקו גם סרטים מנוקבים (Piano Rolls), עבור פסנתר מכני, סוג של תיבת נגינה משולבת בפסנתר המנגן באופן אוטומטי את המוזיקה המנוקבת בסרט.
המוזיקה

המוזיקה הייתה שילוב אמריקאי מקורי בין ג'אז מוקדם, בלוז, רגטיים, השפעות אירופאיות של אופרטות, בעיקר אלה של גילברט וסאליבן ופרנץ להר והשפעות של מוזיקה ממקורות ההגירה העיקריים של המלחינים כמו אירלנד, איטליה ומוזיקה יהודית.
עלילת חלק מהמחזות המוזיקליים התרחשה באתרים "אקזוטיים" (כגון ספרד, סין או ארצות ערב) ודרשו לפיכך שילוב קטעי מוזיקה "אותנטיים", דבר שהעשיר עוד את ההשפעות והאלמנטים בשירים, שכאשר זכו לפופולריות הפכו לאופנות.
באותה התקופה חוקי זכויות יוצרים לא היו מפותחים ולא הייתה אכיפה שלהם. מו"לים וכותבים מאנשי מחבתות הפח התאגדו ויצרו ב-1914 גוף בשם (American Society of Composers, Authors, and Publishers (ASCAP, לשמירת זכויות הקניין הרוחני של היוצרים והמו"לים.
היוצרים

"שליטי" הסמטה היו בדרך כלל זוגות קבועים של פזמונאי ומלחין מהירי-הפקה (כתיבת שיר טין פאן הייתה צריכה להיות זריזה ביותר עקב התחרות הגבוהה, ההיצע המתמיד והכישרון של אנשים צעירים ונחושים להצליח שזרם באופן בלתי פוסק לאזור). בין הזוגות בלטו רוג'רס והארט (לאחר מכן רוג'רס והמרשטיין) והאחים איירה וג'ורג' גרשווין. עוד בלטו פזמונאים שהיו גם מלחינים כאירווינג ברלין וקול פורטר. רבים מ"אנשי התעשייה" הן כותבים, הן סוכנים ומו"לים היו יהודים. למרות ההשפעה הגדולה של אפרו-אמריקאים על המוזיקה האמריקאית של התקופה לא הייתה להם נציגות בולטת בסמטה, עקב מדיניות ההפרדה. על רקע היעדרות זו בולטת דמותו של המלחין סקוט ג'ופלין, שהיה המלחין האפרו-אמריקאי החשוב היחיד בסמטת מחבתות הפח.
בין האישים החשובים הנוספים שפעלו בתעשיית השירים של טין פאן ניתן למנות את ג'ורג' מ. קוהאן, רוברט ראסל בנט, ג'רום קרן, אלפרד ניומן, פאטס וולר, דורותי פילדס ואחרים.
השקיעה

שקיעת טין פאן הייתה ארוכה ונמשכה מ-1930 ועד אמצע שנות החמישים. לשקיעה גרמו מספר גורמים ובהם המשבר הכלכלי, העברת מרכז פעילות הבידור להוליווד עקב עליית הקולנוע כצורת הבידור המרכזית ועליית סגנונות מוזיקה המדגישים ביטוי אינדיבידואלי של היוצר-המבצע מהבי בופ ועד הרוקנרול שייתרו את הצורך ב"צבא" של כותבים. גורם נוסף לשקיעה היה כאשר החל מסוף שנות ה-20 תעשיית התקליטים והרדיו תפסו את מקום דפי התווים המודפסים ככח המניע של המוזיקה הפופולרית. חברות הכתיבה וההפקה עברו לבניין בריל, הממוקם במנהטן מעט צפונה מהסמטה.
באוקטובר 2008 נודע כי האזור מועמד למכירה וקיימת סבירות גבוהה לכך שהמבנים ההיסטוריים בני ארבע הקומות ייהרסו לטובת פיתוח סביבתי מודרני והקמת גורדי שחקים. במקביל החלה להתגבש קבוצה להצלת האזור כאזור מורשת לאומית.
לקריאה נוספת

Bloom, Ken. The American Songbook: The Singers, the Songwriters, and the Songs. New York: Black Dog and Leventhal, 2005.
Forte, Allen. Listening to Classic American Popular Songs. New Haven: Yale University Press, 2001.
Philip Furia (1990). The Poets of Tin Pan Alley: A History of America’s Great Lyricists. ISBN 0195074734..
Philip Furia and Lasser, Michael (2006). The American’s Songs: The Stories Behind the Songs of Broadway, Hollywood, and Tin Pan Alley. ISBN 0415990521..
Goldberg, Isaac. Tin Pan Alley, A Chronicle of American Music. New York: Frederick Ungar, [1930], 1961.
Jasen, David A. Tin Pan Alley: The Composers, the Songs, the Performers and Their Times. New York: Donald I. Fine, Primus, 1988.
Jasen, David A., and Gene Jones. Spreadin’ Rhythm Around: Black Popular Songwriters, 1880-1930. New York: Schirmer Books, 1998.
Marks, Edward B., as told to Abbott J. Liebling. They All Sang: From Tony Pastor to Rudy Vallée. New York: Viking Press, 1934.
Morath, Max. The NPR Curious Listener’s Guide to Popular Standards. New York: Penguin Putnam, Berkley Publishing, a Perigree Book, 2002.
Sanjek, Russell. American Popular Music and Its Business: The First Four Hundred Years, Volume III, From 1900 to 1984. New York: Oxford University Press, 1988.
Sanjek, Russell. From Print to Plastic: Publishing and Promoting America’s Popular Music, 1900-1980. I.S.A.M. Monographs: Number 20. Brooklyn: Institute for Studies in American Music, Conservatory of Music, Brooklyn College, City University of New York, 1983.
Tawa, Nicholas E. The Way to Tin Pan Alley: American Popular Song, 1866-1910. New York: Schirmer Books, 1990.
Whitcomb, Ian. After the Ball: Pop Music from Rag to Rock. New York: Proscenium Publishers, 1986, reprint of Penguin Press, 1972.
Wilder, Alec. American Popular Song: The Great Innovators, 1900-1950. London: Oxford University Press, 1972.
Zinsser, William. Easy to Remember: The Great American Songwriters and Their Songs. Jaffrey, NH: David R. Godine, 2000.
סדריק אלכסנדר

| --- | --- |

אלכסנדר, 2016
 לידה:  16 באוגוסט 1989  (בן 35) שארלוט, קרוליינה הצפונית, ארצות הברית
 שם במה:  סדריק אלכסנדר
 משקל:  93 ק"ג
 גובה:  1.78 מטר
 לאום:  אמריקאי
 קריירה מקצוענית:  17 ביולי 2009 – הווה (15 שנים)
 מאמנים:  ג'ורג' סאות'
 ליגות:  WWE ROH
 תרגילי סיום:  Lumbar Check
 מידע אישי
 בן או בת זוג:  ביג סוול (2018–?) 
 
סדריק אלכסנדר ג'ונסון (באנגלית: Cederick Alexander Johnson; נולד ב-16 באוגוסט 1989 בשארלוט, קרוליינה הצפונית), הידוע יותר בשם הבמה שלו, סדריק אלכסנדר הוא מתאבק אמריקאי, המופיע בארגון ההיאבקות WWE, בתוכנית סמאקדאון.
קריירת היאבקות מקצועית > ROH > C&C Wrestle Factory‏ (2010–2013)

בתחילת הקריירה של סדריק, התאבק בעיקר בקרבות "חושך" (קרבות שאינם משודרים בטלוויזיה) בארגון ההיאבקות האמריקאי Ring of Honor. בשנת 2011 החל להופיע בארגון על בסיס קבוע כאשר הוא מצוות לצידו את המתאבק קפריס קולמן, הזוג נקרא C&C Wrestle Factory.
ב-23 בדצמבר באירוע "המאבק האחרון", השניים השתתפו בקרב זוגות על מועמדות לתואר הזוגות, כאשר הם מדיחים את האחים ברבאדו ומשיגים את קרב האליפות. באותו אירוע שנה אחת מאוחר יותר הם איתגרו ללא הצלחה את אלופי הזוגות, ג'ימי ג'ייקובס וסטיב קורינו, קרב שכלל גם את האחים בריסקו שהם יצאו עם ידם על העליונה וזכו באליפות הזוגות. ב-22 ביוני 2013 הם איתגרו לקרב אליפות את הצוות reDRagon (בובי פיש וקייל אוריילי) ואת רת' טייטוס וקליף קומפטון לקרב משולש, אך גם הפעם לא הצליחו לזכות באליפות הזוגות. בכל תקופתם כזוג סדריק וקפריס לא הצליחו לזכות באליפות הזוגות של הארגון.
קריירת היאבקות מקצועית > ROH > תחרות יחידנית‏ (2014–2016)

ב-25 בינואר 2014 החל להתאבק כמתאבק יחידים, וניצח את אנדרו אוורט. מכאן ואילך היו לו קרבות יחידים (גם קרבות זוגות שמוצא את עצמו משתף פעולה עם מארק בריסקו ואדם פייג') מול קווין אואנס, מייקל אלגין ורודריק סטרונג שבכולם הפסיד. ב-10 במאי התאבק שוב נגד רודריק סטרונג והפעם ניצח, כשלאחר הקרב מצא את עצמו מותקף על ידי אותו רודריק, BJ וויטמר וג'ימי ג'ייקובס. מה שהוביל לקרב הכנעות בינו לבין סטרונג חודש מאוחר יותר, קרב שבו סדריק מנצח. ב-9 באוגוסט הוא איתגר ללא הצלחה את האלוף במשקל כבד מייקל אלגין. ב-16 במאי 2015 אלכסנדר סיים את הרצף הבלתי שביר של מוס כאשר הוא מכה אותו עם מפתח ברגים. ב-19 ביוני חידש את הידידות עם קפריס קולמן, אך במהרה הזוג לא הסתדר לאחר שקולמן לא אישר לאלכסנדר להשתמש במפתח הברגים בקרב שלהם. באותו ערב אלכסנדר השלים את המעבר שלו לדמות הרעה, כשהוא תוקף את אותו מוס.
ב-14 במאי 2016 אלכסנדר הודיע על העזיבה שלו מהחברה.
קריירת היאבקות מקצועית > WWE > דיוויזיית משקל קל ובכורה (2016–2017)

ב-13 ביוני 2016 נודעה הצטרפותו של אלכסנדר לטורניר CWC של ה-WWE, בעבור אליפות ה-WWE במשקל קל. בסיבוב הראשון של הטורניר אלכסנדר ניצח את קלמנט פטיוט הצרפתי ובסיבוב השני הודח על ידי קוטה איבושי היפני. לאחר הקרב אלכסנדר הרוויח את כבודו של יוצר הטורניר, טריפל H, ושל הקהל שהריע בתשואות "בבקשה תחתימו את סדריק". הקרב קיבל שבחים רבים וציון 4 וחצי מדייב מלצר.
ב-29 באוגוסט נודע שמחלקת משקל הקל של ה-WWE, מצטרפת לתוכנית הדגל Raw. את הופעת הבכורה שלו ב-Raw ערך ב-19 בספטמבר בקרב מרובע נגד בריאן קנדריק, ריץ' סוואן וגראן מטאליק, קרב שבו קנדריק הכניע את אלכסנדר והפך למועמד מספר אחת לאליפות של TJ פרקינס באירוע התנגשות של אלופים. ב-21 בדצמבר ערך את הבכורה שלו ב-NXT בניצחון על אנדרדה "סיין" אלמאס. שבוע לאחר מכן ב-Raw הוא ניצח ביחד עם סוואן את לינס דוראדו ודרו גולאק. ב-29 בנובמבר הוצג אלכסנדר לתוכנית החדשה שמיועדת במיוחד למחלקת משקל הקל. שבוע לאחר מכן באותה תוכנית, נחשף שאלכסנדר יוצא כחלק מהעלילה שלו עם אלישה פוקס, באותו פרק הפסיד לנועם דר. לאחר הקרב דר הקדיש את הניצחון שלו לחברתו של אלכסנדר, מה שהוביל ליריבות בין השניים. ב-19 בדצמבר אלכסנדר ניצח את דר. במשך הזמן, היריבות הובילה לכך שאלכסנדר נפרד מפוקס כאשר היא גורמת לכך שהוא מפסיד בקרבות בגללה. בחודש פברואר 2017 נודע שאלכסנדר ייעדר בין שלושה לחמישה חודשים עקב פציעה בברך. הוא חזר ב-23 במאי בפרק של 205 לייב. ב-11 ביולי אלכסנדר ניצח את דר בקרב "אני נכנע".
קריירת היאבקות מקצועית > WWE > מרדף אחר אליפויות (2019–2020)

ב-15 באפריל, אלכסנדר הועבר לתוכנית Raw כחלק מהסופרסטאר שייק-אפ. שבוע לאחר מכן, אלכסנדר נוצח בקרב יחידים על ידי סזארו. ב-24 ביוני, אלכסנדר זכה באליפות 24/7 של ה-WWE בכך שהוא ניצח בתוך פחות מדקה את האלוף הטרי R-טרות', לאחר מכן הוא הפסיד את האליפות בתוך פחות מדקה ל-EC3 שגם הוא הפסיד את האליפות בתוך פחות מדקה ל-R-טרות'. ב-8 ביולי, אלכסנדר התגלה כשותף המסתורי בעל המסיכה בשם גארי גארבוט של רומן ריינס, כשביחד השניים הפסידו בקרב זוגות לדרו מקינטייר ושיין מקמהן. שבוע לאחר מכן, אלכסנדר רשם ניצחון מפתיע על דרו מקינטייר. ב-12 באוגוסט בתוכנית Raw, אלכסנדר הפסיד לדרו מקינטייר. שבוע לאחר מכן, אלכסנדר ניצח את סמי זיין בקרב שמינית הגמר של טורניר מלך הזירה. ב-26 באוגוסט, אלכסנדר ניצח את סזארו. ב-2 בספטמבר, אלכסנדר הפסיד לברון קורבין בקרב במסגרת רבע הגמר של טורניר מלך הזירה, וכתוצאה מכך סיים את דרכו בטורניר. שבוע לאחר מכן, אלכסנדר, ברון סטרומן, סת' רולינס וה-Viking Raiders (אריק ואיבר) ניצחו בקרב חמישה נגד חמישה את קבוצת ה-O.C. (AJ סטיילס, לוק גאלוס וקארל אנדרסון), דולף זיגלר ורוברט רוד. במופע המקדים לאירוע התנגשות של אלופים, שנערך ב-15 בספטמבר, אלכסנדר כשל בניסיונו לזכות באליפות ארצות הברית לאחר שהפסיד ל-AJ סטיילס. לילה לאחר מכן בתוכנית Raw, אלכסנדר וה-Viking Raiders הפסידו בקרב שלושה נגד שלושה לקבוצת ה-O.C. ב-30 בספטמבר, אלכסנדר קיבל הזדמנות נוספת להתחרות על אליפות ארצות הברית נגד AJ סטיילס, אך גם בקרב זה הוא לא הצליח לנצח. ב-14 באוקטובר וב-4 בנובמבר, אלכסנדר נוצח על ידי באדי מרפי. ב-11 בנובמבר, אלכסנדר נחל הפסד לאנדרדה. ב-23 בדצמבר, אלכסנדר הפסיד לבובי לאשלי. ב-10 בפברואר, אלכסנדר נוצח על ידי אנג'ל גרזה. ב-9 במרץ, אלכסנדר כשל בניסיונו לזכות באליפות 24/7 של ה-WWE לאחר שהפסיד לרידיק מוס.
קריירת היאבקות מקצועית > WWE > The Hurt Business‏ (2020–היום)

ב-23 במרץ בפרק של התוכנית Raw, אלכסנדר הקים צמד עם ריקושט וביחד הם הפסידו בקרב זוגות לאנדרדה ואנג'ל גרזה. שבועיים לאחר מכן, השניים רשמו ניצחון בכורה יחדיו נגד דני בורץ' ואוני לורקאן. בשבועות שבאו לאחר מכן, אלכסנדר וריקושט פתחו בפיוד עם קבוצת The Hurt Business‏ (MVP, בובי לאשלי ושלטון בנג'מין) בתגובה לכך שהם פצעו את אפולו קרוז. ב-6 ביולי, אלכסנדר וריקושט הפסידו ללאשלי ו-MVP. לאחר הקרב, MVP ניגש לאלכסנדר וניסה לשכנע אותו להצטרף לקבוצתו על פני להיות עוזר של ריקושט. ב-27 ביולי, אלכסנדר וריקושט השתתפו בקרב זוגות משולש מול אנדרדה ואנג'ל גרזה, וה-Viking Raiders (אריק ואיבר) אשר קבע את זהות הטוענים לכתר לאליפות הזוגות של Raw באירוע סאמרסלאם, שבסופו אנדרדה וגרזה ניצחו. ב-13 באוגוסט, אלכסנדר הצמיד את בנג'מין והפך לאלוף 24/7 בפעם השנייה בקריירה שלו, לעומת זאת, הוא הפסיד את חגורת האליפות בחזרה לבנג'מין בהמשך אותו הערב. ב-7 בספטמבר, אלכסנדר תקף את שותפיו, ריקושט ואפולו קרוז במהלך קרב שלושה נגד שלושה מול The Hurt Business, ובכך ביצע את מעברו לדמות הרעה בפעם הראשונה בקריירה שלו ב-WWE. ב-21 בספטמבר, אלכסנדר הפסיד לאפולו קרוז. ב-16 וב-23 בנובמבר, אלכסנדר ובנג'מין כשלו בניסיונם לזכות באליפות הזוגות של Raw לאחר שהפסידו לאלופי הזוגות, הניו דיי (קופי קינגסטון ואקסבייר וודס). שבוע לאחר מכן, אלכסנדר הצליח לנצח בקרב יחידים את אקסבייר וודס. לבסוף, אלכסנדר ובנג'מין ניצחו את הניו דיי וזכו באליפות הזוגות באירוע TLC: שולחנות, סולמות וכיסאות, שנערך ב-20 בדצמבר. ב-1 בפברואר 2021, אלכסנדר ובנג'מין הגנו בהצלחה על חגורות האליפות מול לוצ'ה האוס פארטי (גראן מטאליק ולינסה דוראדו). ב-22 בפברואר, אלכסנדר ובנג'מין ניצחו את לוצ'ה האוס פארטי בקרב טורנדו זוגות שאינו היה על חגורות האליפות. ב-15 במרץ, אלכסנדר ובנג'מין איבדו את חגורות האליפות לניו דיי. שבוע לאחר מכן, השניים הפסידו לדרו מקינטייר בקרב האנדיקאפ 2 נגד 1. ב-5 באפריל, אלכסנדר הפסיד לבובי לאשלי. ב-12 וב-19 באפריל, אלכסנדר ובנג'מין הפסידו ל-Viking Raiders. ב-26 באפריל, השניים הפסידו ל-RK-Bro (רידל ורנדי אורטון). שבוע לאחר מכן, הם הפסידו ללוצ'ה האוס פארטי; לאחר הקרב, אלכסנדר הטיח האשמות, העליב את בנג'מין ואף אמר שהשותפות ביניהם הסתיימה. ב-10 במאי, אלכסנדר הפסיד בקרב יחידים לאותו בנג'מין. לעומת זאת, הוא הצליח לנצח את בנג'מין ב-24 וב-31 במאי. ב-7 וב-14 ביוני, אלכסנדר הפסיד לג'ף הארדי. ב-26 ביולי, אלכסנדר ובנג'מין הפסידו בקרב האנדיקאפ 2 נגד 1 לאלוף ה-WWE, בובי לאשלי. ב-18 באוקטובר בפרק של התוכנית Raw, אלכסנדר נחל הפסד למנסור. במופע המקדים לאירוע היהלום שבכתר, שנערך ב-21 באוקטובר, אלכסנדר ובנג'מין הפסידו בקרב זוגות לאוסוס (ג'יי אוסו וג'ימי אוסו) בקרב שאינו היה על אליפות הזוגות של סמאקדאון של האחרונים. ב-25 באוקטובר בפרק של התוכנית Raw, אלכסנדר נחל הפסד לקית' "ברקאט" לי. ב-22 בנובמבר בפרק של התוכנית Raw, אלכסנדר ניצח את רג'י וזכה באליפות 24/7; לעומת זאת, הוא הפסיד את חגורת האליפות שניות ספורות לאחר מכן לדנה ברוק. שבוע לאחר מכן בתוכנית, אלכסנדר ובנג'מין הפסידו לדומיניק וריי מיסטריו. ב-27 בדצמבר בפרק של התוכנית Raw, אלכסנדר נוצח על ידי קווין אואנס. ב-28 בפברואר 2022, אלכסנדר ובנג'מין ניצחו את המיסטריוס.
אליפויות והישגים

הישגים בארגון ההיאבקות America's Most Liked Wrestling - AML
אליפות היוקרה של AML (פעם אחת)
טורניר אליפות היוקרה של AML‏ (2016)
הישגים בארגון ההיאבקות CWF Mid-Atlantic
אליפות הטלוויזיה של CWF Mid-Atlantic (פעם אחת)
הישגים בארגון ההיאבקות Exodus Wrestling Alliance - EWA
אליפות ג'וניור במשקל כבד של EWA (פעם אחת)
הישגים בארגון ההיאבקות Premiere Wrestling Federation - PWF
אליפות WORLD-1 במשקל כבד של PWF (פעם אחת)
קרב השנה (2015)  - נגד קולבי קורינו
הישגים בארגון ההיאבקות Premiere Wrestling Xperience - PWX
אליפות במשקל כבד של PWX (פעם אחת)
אליפות הטלוויזיה החדשנית של PWX (פעם אחת)
הישגים בארגון ההיאבקות Pro Wrestling EVO
אליפות במשקל כבד של EVO (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-28 מתוך 500 המתאבקים הטובים ביותר לשנת 2018
הישגים בארגון ההיאבקות WrestleForce
אליפות WrestleForce (פעמיים)
הישגים בארגון ההיאבקות World Wrestling Entertainment - WWE
אליפות ה-WWE במשקל קל (פעם אחת)
אליפות הזוגות של Raw (פעם אחת)  - עם שלטון בנג'מין
טורניר אליפות ה-WWE במשקל קל (2018)
אליפות 24/7 של ה-WWE‏ (3 פעמים)
פרס הסלאמי (פעם אחת)
הטראש טוקר של השנה (2020)  - עם The Hurt Business, נחלק עם לייסי אוואנס
הערות שוליים

↑  הקרב של סדריק ואיבושי נבחר במקום החמישי ברשימת הקרבות הטובים ביותר של שנת 2016
| אלופי ה-NXT במשקל קל |
| --- | --- | --- |
| 205 לייב | TJ פרקינס • דה בריאן קנדריק • ריץ' סוואן • נוויל • אקירה טוזאווה • אנזו אמורה • קאליסטו • סדריק אלכסנדר • באדי מרפי • טוני ניס • דרו גולאק |  |
| NXT | דרו גולאק • ליאו ראש • אנג'ל גרזה • ג'ורדן דבלין • סנטוס אסקובר • קושידה • רודריק סטרונג • כרמלו הייס |  |
| אלופי הזוגות של Raw |
| --- | --- | --- |
| 2000 | כריס בנואה וקורט אנגל • אדג' וריי מיסטריו • לוס גררוס (צ'אבו גררו ואדי גררו) • Team Angle/The World's Greatest Tag Team (צ'ארלי האס ושלטון בנג'מין) • אדי גררו וטאג'ירי • האחים באשהם (דני באשהם ודאג באשהם) • ריקישי וסקוטי 2 הוטי • צ'ארלי האס וריקו • הדאדלי בויז (באבא ריי דאדלי ודי-בון דאדלי) • בילי קידמן ופול לונדון • קנזו סוזוקי ורנה דופרי • ריי מיסטריו ורוב ואן דאם • אדי גררו וריי מיסטריו • MNM (ג'ואי מרקורי וג'וני נייטרו) • הלגיון אוף דום (אנימל והיינדרייך) • בטיסטה וריי מיסטריו • פול לונדון ובריאן קנדריק • דיוס ודומינו • מאט הארדי ומונטל וונטביוס פורטר • ג'ון מוריסון והמיז • קורט הוקינס וזאק ריידר • הקולונס (קרליטו ופרימו) • אדג' וכריס ג'ריקו • ג'רי-שואו (ביג שואו וכריס ג'ריקו) • D-Generation X (שון מייקלס וטריפל H) |  |
| 2010 | שואומיז (ביג שואו והמיז) • שושלת הארט (דייבי הארת' סמית וטייסון קיד) • קודי רודס ודרו מקינטייר • הנקסוס (דייוויד אוטונגה וג'ון סינה) • הנקסוס/The Corre (הית' סלייטר וג'סטין גבריאל) • סנטינו מארלה וולדימיר קוזלוב • ג'ון סינה והמיז • ביג שואו וקיין • הנקסוס (דייוויד אוטונגה ומייקל מקגיליקטי) • Air Boom (אוון בורן וקופי קינגסטון) • פרימו ואפיקו • קופי קינגסטון ו-R-טרות' • Team Hell No (דניאל בריאן וקיין) • השילד (רומן ריינס וסת' רולינס) • גולד & סטארדאסט (קודי רודס/סטארדאסט וגולדאסט) • הניו אייג' אאוטלוס (בילי גאן ורוד דוג) • האוסוס (ג'יי אוסו וג'ימי אוסו) • דמיאן מיזדאו והמיז • טייסון קיד וסזארו • הניו דיי (ביג אי, קופי קינגסטון ואקסבייר וודס) • הפריים טיים פליירס (דארן יאנג וטייטוס אוניל) • סזארו ושיימוס • גאלוס ואנדרסון (לוק גאלוס וקארל אנדרסון) • ההארדי בויז (ג'ף הארדי ומאט הארדי) • דין אמברוז וסת' רולינס • ג'ייסון ג'ורדן וסת' רולינס • ברון סטרומן וניקולאס • בריי וויאט ומאט הארדי • The B-Team (בו דאלאס וקורטיס אקסל) • דולף זיגלר ודרו מקינטייר • AOP (אקאם ורזאר) • בובי רוד וצ'אד גייבל • הריבייבל (דאש ויילדר וסקוט דוסון) • ברון סטרומן וסת' רולינס • דולף זיגלר ורוברט רוד • The Viking Raiders (אריק ואיבר) |  |
| 2020 | מרפי וסת' רולינס • הסטריט פרופיטס (אנג'לו דוקינס ומונטז פורד) • הניו דיי (קופי קינגסטון ואקסבייר וודס) • The Hurt Business (סדריק אלכסנדר ושלטון בנג'מין) • AJ סטיילס ואומוס • RK-Bro (רנדי אורטון ורידל) • אקדמיית אלפא (צ'אד גייבל ואוטיס) • סמי זיין וקווין אואנס • The Judgment Day (פין באלור ודמיאן פריסט) • קודי רודס וג'יי אוסו • Awesome Truth (המיז ו-R-טרות') • The Judgment Day (פין באלור ו-JD מקדונה) (נוכחיים) |  |
אלכסנדר (ימין) עם קפריס קולמן בשנת 2011
סדריק אלכסנדר לאחר הזכייה באליפות ה-WWE במשקל קל ברסלמניה 34
סדריק אלכסנדר זוכה באליפות ה-WWE במשקל קל ברסלמניה 34
המסעדה של טום

| --- | --- |

 מידע כללי
 סוג:  דיינר 
 מיקום:  מנהטן 
 מדינה:  ארצות הברית 
 קואורדינטות:  40°48′20″N 73°57′55″W﻿ / ﻿40.80546°N 73.965397°W﻿ / 40.80546; -73.965397
 tomsrestaurant.net
  (למפת מנהטן מוגדלת) המסעדה של טום(למפת מנהטן רגילה) המסעדה של טום
 
המסעדה של טום היא דיינר השוכן בשדרות ברודוויי פינת רחוב 112, בשכונת מורנינגסייד הייטס במנהטן, ניו יורק. המסעדה נפתחה בשנות ה-40 של המאה ה-20 ומופעלת על ידי משפחת זוליס שמוצאה יווני.
הדיינר נמצא במסגרת הסיורים שהוביל קני קריימר בניו יורק ("Kramer's Reality Tour"). רבים מן המבקרים במסעדה הם סטודנטים ואנשי סגל באוניברסיטת קולומביה הסמוכה ותיירים בעיר. הסנאטור ג'ון מקיין אכל לעיתים קרובות במסעדה של טום כשביקר את בתו מייגן (אנ') כשהייתה סטודנטית באוניברסיטת קולומביה.
בתרבות

המסעדה של טום היוותה השראה לשירה של סוזן וגה "Tom's Diner" שיצא ב-1987.
באותה שנה הופיע צדה החיצוני של המסעדה בפרק של הסדרה האישה הביונית.
מאוחר יותר שימש תצלום חלקה החיצוני של המסעדה הפונה לרחוב, כמדמה את "מונק'ס קפה", בית קפה בסדרה סיינפלד, שהיה מקום התכנסות עיקרי לדמויות הראשיות בסדרה ג'רי, ג'ורג', איליין וקריימר.
עם זאת הסצנות שנראות בתוך המסעדה, לא צולמו בתוכה אלא באתר צילום בלוס אנג'לס.
בפרקים הראשונים של הסדרה סיינפלד נראה השלט שעל המסעדה עם הכיתוב המלא, אך בהמשך נגלה רק השם "מסעדה".
בשנת 2014 יצא סרט תיעודי אודות המסעדה בשם Tom's Restaurant - A Documentary About Everything.
הערות שוליים

↑  Tom's Restaurant - A Documentary About Everything (2014), באתר imdb